Η θεραπεία της διαβητικής αμφιβληστροειδοπάθειας με φωτοπηξία και η επίδραση της στην σχετιζόμενη με την υγεία ποιότητα ζωής
Creators: name: Τρανός, Παράσχος Γ.
Publisher: name: Aristotle University of Thessaloniki
Year: 2005
Subjects: Οπτική οξύτητα
Ποιότητα ζωής
Quality of life
Visual acuity

description: Σκοπός της μελέτης είναι να αξιολογηθεί η επίδραση της φωτοπηξίας με Laser στην σχετιζόμενη με την υγεία ποιότητα ζωής των διαβητικών ασθενών. Επιδιώκεται να προσδιοριστούν οι τομείς της κοινωνικής δραστηριότητας των διαβητικών ασθενών που κυρίως επηρεάζονται από τη φωτοπηξία με Laser και να καταγραφεί το μέγεθος της βελτίωσης ή των περιορισμών που η τελευταία συνεπάγεται. Επίσης επιχειρείται ο προσδιορισμός παραμέτρων (δημογραφικών, ιατρογενών, γενική υγεία ασθενούς) που ίσως να σχετίζονται με την θετική ή αρνητική επίδραση της Laser φωτοπηξίας στην ποιότητα ζωής των διαβητικών ασθενών. Πρόκειται για μια προοπτική μελέτη στην οποία συμπεριλήφθησαν 83 διαβητικοί ασθενείς που πληρούσαν τα κριτήρια εισαγωγής. Από αυτούς εξαιρέθηκαν από την τελική ανάλυση 9 ασθενείς και οι υπόλοιποι χωρίστηκαν σε δύο ομάδες: 55 ασθενείς με διαβητικό οίδημα ωχράς στους οποίους εφαρμόστηκε εστιακή ή δίκην δικτυωτού φωτοπηξία και 19 ασθενείς με παραγωγική διαβητική αμφιβληστροειδοπάθεια στους οποίους εφαρμόστηκε παναμφιβληστροειδική φωτοπηξία. Όλοι οι ασθενείς συμπλήρωσαν πριν και μετά το πέρας της θεραπείας το NEI-VFQ και το SF-36, δύο ερωτηματολόγια που αξιολογούν την σχετική με την υγεία ποιότητα ζωής. Παράλληλα μετρήθηκε η οπτική οξύτητα με τη χρήση LogMAR οπτότυπου. Τα αποτελέσματα έδειξαν ότι η φωτοπηξία για διαβητικό οίδημα ωχράς συνοδεύεται από σημαντική βελτίωση της σχετικής με την όραση ποιότητας ζωής των ασθενών όπως αυτή εκφράζεται από το NEI-VFQ ερωτηματολόγιο. Η βελτίωση αυτή ήταν ιδιαίτερα αισθητή σε ασθενείς νεότερους των 65 χρόνων, με πιο προχωρημένο στάδιο της διαβητικής αμφιβληστροειδοπάθειας, στους οποίους εφαρμόστηκε πιο εκτεταμένη θεραπεία με περισσότερες βολές. Επίσης διαπιστώθηκε ότι η φωτοπηξία δεν φαίνεται να προκαλεί καμιά ουσιαστική οπτική αναπηρία στις καθημερινές δραστηριότητες των ασθενών με παραγωγική αμφιβληστροειδοπάθεια. Για το σύνολο των ασθενών παρατηρήθηκε σημαντική συσχέτιση μεταξύ της οπτικής οξύτητας και των αποτελεσμάτων που προέκυψαν από το NEI-VFQ ερωτηματολόγιο. Αντίθετα το SF-36 ερωτηματολόγιο το οποίο αξιολογεί περισσότερο την σχετιζόμενη με την συνολική υγεία και όχι με την όραση ποιότητα ζωής, δεν επηρεάστηκε σημαντικά από την εφαρμογή της φωτοπηξίας. Συμπερασματικά φαίνεται ότι η χρήση οργάνων μέτρησης της ποιότητας ζωής σε συνδυασμό με την κλινική εξέταση, είναι απαραίτητα προκειμένου να αποκομίσουμε μια πιο ολοκληρωμένη εικόνα της λειτουργικής ικανότητας των διαβητικών ασθενών μετά από θεραπευτικές παρεμβάσεις όπως η φωτοπηξία
description: The purpose of this study is to evaluate the effect of laser photocoagulation on health related quality of life of diabetic patients. In addition, we aim to identify areas in day to day activities that appear to be affected more by photocoagulation and to record the magnitude of improvement or disability that the latter entails. Finally it is attempted to define parameters (demographic, iatrogenic, patients' general health) which may be associated with positive or negative effect on health related quality of life of diabetic patients. This is a prospective study which included 83 eligible diabetic patients. Nine of them were excluded from the final analysis and the remainder were divided into two groups: 55 patients with diabetic macular edema who underwent focal or grid laser treatment and 19 patients with proliferative diabetic retinopathy who underwent panretinal photocoagulation. All patients completed two health related questionnaires, the NEI-VFQ and SF-36 prior to and following the application of laser photocoagulation. Visual acuity was measured with the aid of LogMAR charts. Results showed that laser photocoagulation for diabetic macular edema results in significant improvement of vision related quality of life as it is reflected by NEI-VFQ questionnaire. This improvement involves predominantly patients younger than 65 years of age, with more severe diabetic retinopathy who received more laser burns. Moreover, it is found that laser treatment does not cause any significant visual disability affecting daily activities of patients with proliferative diabetic retinopathy. There was a significant association between visual acuity and NEI-VFQ scores. Conversely, the SF-36 questionnaire which is a generic health related and not vision related instrument, failed to elicit the laser photocoagulation effect. In conclusion it appears that the use of health related quality of life instruments in conjunction with the clinical examination is very important in order to obtain a more effective understanding of functional capabilities of diabetic patients following therapeutic interventions such as laser treatment